અકસ્માત સાથે જ લક્ઝરી કાર ઇન્ફિનિટી 35જીમાં આગ લાગી હતી અને ડ્રાઇવર સઇદ અહમદ ગાડીમાંથી બાહર નીકળી ગયો હતો. તેણે હરલીનને બચાવવાનો પ્રયત્ન નહોતો કર્યો. આ કારણે સઇદ વિરુદ્ધ ગુનો દાખલ કરવામાં આવ્યો હતો. જો કે, સઇદના ભાઇનું કહેવું છે કે, તેણે હરલીનને બચાવવાનો પ્રયત્ન કર્યો હતો. આગ લાગતાં ગાડી છોડી સઇદ હોસ્પિટલ ભાગી ગયો હતો, તે હાથ અને પગે દાઝી ગયો હતો. પોલીસે હોસ્પિટલમાંથી તેની ધરપકડ કરી હતી. પોલીસ અનુસાર, સઇદનું લાયસન્સ રદ્દ થઇ ગયું છે અને તેણે દારૂ પણ પીધો હતો.